Witbank-tiener vermis ná rusie met ma | Maroela Media
'n Ma van Witbank is rasend van bekommernis nadat haar 15-jarige dogter Sondagmiddag verdwyn het en sedertdien nog nie opgespoor is nie.
Foto's van Cherise Pienaar is as deel van die soektog wyd op Facebook versprei met mense tot Kanada wat haar foto's gedeel het. Juliana Pienaar, Cherise se ma, het Dinsdagoggend aan Maroela Media gesê haar dogter is steeds vermis.
"Ek en sy was Sondag met 'n bromponie op pad huis toe en ons het langs die pad gestop sodat ek 'n sigaret kan rook. Ons het begin praat oor haar verhouding met haar voormalige kêrel wat uiteindelik tot 'n rusie gelei het," het Juliana gesê. "Cherise het weggestorm en na die vulstasie oorkant die pad gestap. Ek het besluit om haar te laat afkoel en het my sigaret klaar gerook voordat ek na die vulstasie gestap het om haar te gaan haal."
Toe Juliana egter by die vulstasie kom, was Cherise nêrens te sien nie. Juliana kon haar ook nie bel nie, omdat Cherise se selfoon nog by die bromponie was. "Ek het die petroljoggies gevra of hulle haar gesien het en hulle het gesê sy het deur die vulstasie na die grondpad langsaan gestap. Ek het bekommerd geraak dat 'n motoris in die pad haar dalk kon gegryp en ontvoer het en het na haar begin soek."
Drie uur later het Juliana haar dogter steeds nie gevind nie en haar familie genader vir hulp. Hulle het die volgende dag die saak by die polisie aangemeld.
"Ek kan nie met sekerheid sê dat sy by die ekskêrel is nie, maar dit is beslis 'n moontlikheid. Niemand weet egter waar die twee is nie, maar dit is dringend dat ons haar kry," het sy gesê.
Cherise het lang bruin hare en bruin oë. Sy het 'n denimbroek en Springbokrugby-T-hemp aangehad toe sy laas gesien is.
Liewe mamma as jy haar kry en sy het well saam die boyfriend weggeloop gee haar n regte ou boere pakslae vir nou hoop ons dat sy veilige en ongedeerd is en sal huistoe kom.Meisies dink die grootvrou wereld is lekker totdat die seuns jou swanger maak en weghol dan sit die ouers daarmee.Al watse raad ek jul kan gee geniet jouself as jy nog jonk is en op skool is en wees verantwoordelik bereik iets in die lewe wees selfstandig en daarna kan jy 10 boyfriends he en maak wat jy wil.
Ek stem. Maar vandag se kinders mag mos nie meer pakslae kry ni, hulle het "regte" en dit word in hul koppe in geprint op skool…
Ek hoop die meisie is veilig. en ek hoop ook haar ma en pa gee haar 'n goeie pakslae as sy terug kom. Ek en my ma het BAIE oor my kêrels bakly maar daar was nie 1 keer wat ek so iets gewaag het nie, ek het nie eers daaraan gedink nie want ek het geweet wat sal gebeur as ek so iets doen. Ek sou nie eers my rug op my draai toe ek so oud was nie. vandag se kinders is te gewoond aan gehoorsame ouers
Hoop julle kry julle dogter sommer vining en veilig! Sterkte vir julle!
Die foto is van Cherise Pienaar en nie van Juliana (die ma) nie verander dalk net die naam na Cherise .
Die kind is gevind. Niemand weet hoe, waar en wanneer nie. Maar daai storie sal ook seker soos die "wegraak" storie 2+2 = 9 word!